armvectores/hy_wikipedia_2023 huggingface dataset:
Բար Ֆոլի Բերժերում (նկար)

«Բար Ֆոլի Բերժերում» (ֆր.՝ Un bar aux Folies Bergère), ֆրանսիացի գեղանկարիչ, իմպրեսիոնիզմի կարկառուն ներկայացուցիչ Էդուարդ Մանեի նկարներից։ Հեղինակը կտավը վրձնել է 1882 թվականին։ Յուղաներկով կտավի չափերն են՝ 96 × 130 սմ։ «Բար Ֆոլի Բերժերում» ստեղծագործությունն այսօր պահպանվում և ցուցադրվում է Կուրտոյի արվեստի ինստիտուտում (Լոնդոն, Միացյալ Թագավորություն)։


== Պատմություն ==
«Ֆոլի Բերժերը» Ֆրանսիայի մայրաքաղաք Փարիզում գտնվող մյուզիք-հոլլ և կաբարե է։ Գտնվում է Ռիշե 32 հասցեում։ 19-րդ դարի վերջին այս հաստատությունը մեծ ճանաչում ուներ։ Էդուրադ Մանեն շատ հաճախ էր այցելում Ֆոլի Բերժեր։ Արդյունքում հենց այստեղ էլ վրձնում է այս ստեղծագործությունը։ «Բար Ֆոլի Բերժերում» կտավը հեղինակի վերջին գործն է, որը ներկայացրեց 1883 թվականին Փարիզի սալոնում։
Մանեն ապագա կտավի ուրվանկարները կատարել է հենց բարում, որը գտնվում էր մյուզիք-հոլլի առաջին հարկում՝ բեմի աջ հատվածում։ Հետո նկարիչը խնդրեց բարմեն Սյուզոնին (ֆր.՝ Suzon) և իր ընկերոջը՝ ռազմական նկարիչ Անրի Դյուպրեին (ֆր.՝ Henri Dupray) կեցվածք ընդունել իր արվեստանոցում։
Էդուարդ Մանեն հենց սկզբից ցանկանում էր կոմպոզիցիան այնպես կառուցել, որ բարմենն ու այցելուն դեմ դիմաց լինեն մեկմեկու ու տարված զրույցով։ Այդ մասին են վկայում ոչ միայն պահպանված ուրվանկարները, այլև կտավի ռենտգենյան նկարները։ Ավելի ուշ հեղինակը որոշեց կտավը դարձնել առավել բազմանշանակ։


== Նկարագիր ==
«Բար Ֆոլի Բերժերում» ստեղծագործության հետին պլանում պատկերված է մեծադիր հայելի, որտեղ արտացոլված է մարդկային մեծ բազմություն, որոնք գտնվում են «Ֆոլի Բերժեր» բարում։ Կտավի կենտրոնական հատվածում ՝ վաճառասեղանից անդին, Մանեն նկարել է սեփական մտքերով կլանված բարմենուհուն։ Հեղինակին հաջողվել է աղջկան նկարել անասելի մենության մեջ՝ ուտող, խմող, զրուցող և ծխող մարդկանց շրջապատում, որոնք հետևում են ճոճաձողի վրա գտնվող ակրոբատին. վերջինիս ոտքերը երևում են նկարի վերին ձախ հատվածում։
Եթե նայենք բարի մարմարե սեղանին նկարված ըմպելիքների շշերին, ապա կտեսնենք, որ դրանց արտացոլումը հայելու մեջ չեն համապատասխանում բնօրինակին։ Բարմենուհու արտացոլանքը նույնպես անիրական է։ Վերջինս ուղիղ դիտողին է նայում, մինչդեռ արտացոլանքի մեջ նրա գլուխը հակված է դեպի գլխարկով տղամարդը։ Այս բոլոր անհամապատասխանությունները ստիպում են դիտողին, որպեսզի մտածի՝ Մանեն իրակա՞ն, թե՞ մտացածին աշխարհ է վրձնել։
Նման խաբկանք ստեղծող հայելիներ շատ նկարիչներ են պատկերել իրենց կտավներում, որոնցից առավել նշանակալի են Դիոգո Վելասկեսի «Լաս Մենինաս» և Յան վան Էյքի «Առնոլֆինի ամուսինների դիմանկարը» կտավները։


== Հետաքրքիր փաստեր ==
Նկարի ստեղծման թվականն ու ստորագրությունը Էդուարդ Մանեն թողել է բարի սեղանի վրայի խմիչքներից մեկի շշի պիտակին, որը կտավի ներքևի ձախ անկյունում է։


== Ծանոթագրություններ ==


== Գրականություն ==
Gary Tinterow Manet/Velázquez: The French Taste for Spanish Painting. — Metropolitan Museum of Art, 2003. — 608 с. — ISBN 0300098804
Ines Janet Engelmann Impressionism: 50 Paintings You Should Know. — Munich, Berlin, London, New York: Prestel, 2007. — С. 88—89. — 144 с. — ISBN 978-3-7913-3843-9


== Արտաքին հղումներ ==
Higher resolution version of the painting
11109, 739736, 00.html The Guardian
Թռչող ձուկ (համաստեղություն)

Անվան այլ կիրառումների համար տե՛ս՝ Թռչող ձուկ (այլ կիրառումներ)Թռչող Ձուկ, համաստեղություն հարավային երկնքում։ Թռչող Ձուկը Պետրոս Պլանկիոսի ստեղծած տասներկու համաստեղություններից մեկն է։
Թռչող Ձուկում են գտնվում Gamma Vol և Epsilon Vol կրկնակի աստղերը, և NGC 2442 և NGC 2434 գալակտիկաները։


== Ծանոթագրություններ ==
Ազոպ

Ազոպ, գյուղ Արևմտյան Հայաստանում, Բիթլիսի վիլայեթի Բիթլիսի գավառում։ Գտնվում էր Վանա լճի հարավային ափին՝ Բիթլիս-Վան ճանապարհին, Բիթլիսից 45 կմ հյուսիս-արևելք։
Ըստ Մանանդյանի Ազոպում էր գտնվում Ուայիս երկրի Ասապա կամ Ասապու բերդաքաղաքը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Նիկոլայ Գոլովանով

Նիկոլայ Սեմյոնովիչ Գոլովանով (հունվարի 21, 1891(1891-01-21), Մոսկվա, Ռուսական կայսրություն - օգոստոսի 28, 1953(1953-08-28), Մոսկվա, ԽՍՀՄ), խորհրդային դիրիժոր, դաշնակահար, կոմպոզիտոր։ ԽՍՀՄ ժողովրդական արտիստ (1948)։


== Կենսագրություն ==
1914 թվականին ավարտել է Մոսկվայի կոնսերվատորիան։ 1948—1953 թվականներին Մեծ թատրոնի գլխավոր դիրիժորն էր։ 1925 թվականից Մոսկվայի կոնսերվատորիայի պրոֆեսոր (օպերային և նվագախմբային դասարանների ղեկավար)։ Գոլովանովիի ղեկավարությամբ Մոսկվայում առաջին անգամ կատարվել են Արամ Խաչատրյանի սյուիտը «Գայանե» բալետից (1943), Հարությունյանի «Հանդիսավոր ներբող և քայլերգ»-ը (1947)։ Գրել է երկու օպերա, ռոմանսներ, սիմֆոնիա, խմբերգեր։


== Մրցանակներ ==
ԽՍՀՄ պետական մրցանակ - 1946
ԽՍՀՄ պետական մրցանակ - 1949
ԽՍՀՄ պետական մրցանակ - 1950
ԽՍՀՄ պետական մրցանակ - 1951


== Ծանոթագրություններ ==
Հուգո Կապե

Հուգո Կապե (ֆր.՝ Hugues Capet, 940, Դուրդան, arrondissement of Étampes, Էսոն, Իլ-դը-Ֆրանս, Ֆրանսիայի մետրոպոլիս, Ֆրանսիա - հոկտեմբերի 24, 996, Les Juifs, Ֆրանսիա), ֆրանկների արքան, ով կառավարել է 987 թվականից մինչ իր մահը` 996 թվական։ Հարստությունը, որը նա հիմնադրել է, անընդմեջ ղեկավարել է Ֆրանսիան 300 տարի։


== Վաղ կարիերա ==
Հուգոն ծնվել է 941 թվականի ձմռանը և եղել է Հուգո Մեծի և Հեդվիգ Սաքսոնուհու որդին։ Նրա պապն արքա Ռոբերտ Առաջինն էր։ Նրա տատը Հերբերտ Առաջինի դուստր Բեատրիսն էր։ Այդպիսով նա Կառլոս Մեծի հինգերորդ ծոռն էր` Պիպին Իտալացու գծով։
Երբ նա երիտասարդ էր, նա ստացել է «Կապե» (ֆր.՝ capet) մականունը` իր կրած ուսաթիկնոցի անվանումից։ Դրանք նրա գրաված աբբայությունների տարբերանշաններն էին։


== Ֆրանսիայի արքա ==
Երբ անժառանգ Լուի Հինգերորդը մահանում է, Ադալբերո Ռեյմսացին առաջարկում է Հուգո Կապեի թեկնածությունը։ Նա առաջարկում է, որ գահը չպետք է լինի ժառանգական իրավունքով, այլ` արքա պետք է լինի այն մարդը, ով լավագույնս կկատարի այդ աշխատանքը։ Սենլիսի վեհաժողովը համաձայնում է և ընտրում է Հուգոյին Ֆրանսիայի արքա։ Կապեն թաղված է Սեն Դենիի դամբարանում։


== Ընտանիք ==
Հուգո Կապեի կինը Վիլյամ III Աքվիտանացու դուստր Ադելաիդան էր։ Նրանց զավակներն էին.

Հեդվիգ, ամուսնացել է Ռեժինար IV Էյնոտացու հետ։
Ժիզել, ամուսնացել է Հուգո Առաջին Պոնտյոացուի հետ։
Ռոբերտ Երկրորդ. նա ժառանգել է գահը։
Ադելաիդա։


== Ծանոթագրություններ ==
Մոթբի ձորի կիկլոպյան ամրոց

Մոթբի ձորի կիկլոպյան ամրոց, Հայաստանում հայտնաբերված կիկլոպյան հնագույն ամրոցներից է։ Գտնվում է Ժամի դարի բերդի սարահարթի հարավային զառիթափի գլխին, դեպի Մարտունի տանող ճանապարհի ձախ կողմում, Կամո քաղաքից երկու կիլոմետր դեպի հարավ։
Այս հուշարձանը նման է Ժամի դարի և Ջաղացի դարի ամրոցներին։ Ամրոցի հարավային և արևմտյան կողմերը վերջանում են խիստ ժայռապատ ու մեծ թեքությամբ, իսկ հյուսիսային և արևելյան կողմերը, լինելով հարթ՝ պատնեշված են կիկլոպյան պարիսպներով, որոնց վրա հայտնաբերվեցին չորս քարաբուրգերի մնացորդներ։ Ամրոցը գրավում է ընդամենը կես հեկտարից քիչ ավելի տարածություն, որի համար գուցե և ճիշտ կլիներ այն համարեինք միջնաբերդ, մանավանդ որ նրա հարավային ու արևմտյան կողմերում երևում են բազմաթիվ բնակարանների հետքեր, որոնք, անշուշտ, կապված են եղել հիշված ամրոցի կամ միջնաբերդի հետ։
Բնակատեղիից դուրս, նրա շրջապատում կան բազմաթիվ դամբարաններ, որոնցից մի քանիսը պեղել է Եղիշե Լալայանը։ Պարիսպների հիմքի լայնությունը 3,5 մետր է։ Աշտարակների հիմքերը վատ են պահպանվել, այսուհանդերձ կարելի է որոշել նրանց մեծությունը՝ 4x4 մետր։ Ամրոցի հարավարևմտյան անկյունում երևում է ստորերկրյա մի գետնուղու մուտք, որի ժայռաքարերի միջով անցնում է դեպի դիմացի ձորը և այնտեղից ոչ հեռու գտնվող Գավառագետի վտակը։ Գետնուղին ունի մեկ մետր լայնություն, ութ մետր երկարություն և պահպանվել է մինչև հիմա։ Ըստ երևույթին, բնական քարանձավը հարմարեցված է գաղտնի կերպով դեպի ամրոց ելք ու մուտք անելու համար։ Նույնպիսի գետնուղի կա նաև Հայրիվանի ամրոցում։ Նման գաղտնուղի հավանորեն եղել է նաև Ջաղացի դարի ամրոցում, Կամո քաղաքի Բերդի գլխի ստորերկրյա ճանապարհին։


== Աղբյուրներ ==
Հայ ժողովրդի պատմություն, հեղինակներ՝ Ժ. Աղայան, Բ. Առաքելյան, Գ. Գալոյան, Ս. Երեմյան, Լ. Խաչիկյան, Ա. Հակոբյան, Ա. Հովհաննիսյան, Մ.Ներսիսյան։
Նիկլաս Հուլտ

Բո Նիկլաս Հուլտ (շվեդերեն՝ Bo Niklas Hult, փետրվարի 13, 1990(1990-02-13), Värnamo, Յոնչյոպինգ, Շվեդիա), շվեդ ֆուտբոլիստ, Պանատինաիկոս ակումբի և Շվեդիայի հավաքականի կիսապաշտպան։


== Ակումբային կարիերա ==
Հուլտը իր կարիերան սկսել է հայրենի քաղաքի Վերնամու ակումբում։  2009 թվականի սկզբին Նիկլասը տեղափոխվել է Էլֆսբորգ ակումբ։  Մայիսի 1-ին Բրոմմապոյկարնա ակումբի դեմ խաղում նա իր նորամուտն կատարեց Ալլսվենսկան Լիգայում։ 2010 թվականի սեպտեմբերի 26-ին Բրոմմապոյկարնա ակումբի դեմ խաղում Հուլտը  իր առաջին գոլը խփեց Էլֆսբորգ ակումբի կազմում։ 2012 թվականի հուլիսի 5-ին նա անցկացրել է Մալթայի Ֆլորիանա ակումբի դեմ Եվրոպական լիգայի որակավորման խաղին։ Նույն թվին նա թիմին օգնել է հաղթել առաջնությունը։  2014 թվականին Նիկլասը դարձել է Շվեդիայի գավաթի խաղարկության թափնեկիր։
2014 թվականի ամռանը Հուլտը տեղափոխվել է ֆրանսիական Նիցցա ակումբ։ Փոխանցման գումարը կազմել է 1 մլն եվրո։  Օգոստոսի 9-ին Թուլուզ ակումբի հետ խաղում նա առաջին անգամ խաղ ցուցադրեց բարձրագույն Լիգայում։ 2015 թվականի հունվարի 23-ին Մարսելյա ակումբի դեմ խաղում Նիկլասը գոլ է խփել Նիցցա ակումբի կազմում։
2016 թվականի ամռանը Հուլտը երեք տարվա պայմանագիր է կնքել հունական Պանատինաիկոս ակումբի հետ։  Փոխանցման գումարը կազմել է 300 հազար եվրո։ Հուլիսի 28-ին Եվրոպայի լիգայի ընտրական մրցաշարում ԱԻԿ ակումբի դեմ խաղում նա իր նորամուտը կատարեց թիմի կազմում սեպտեմբերի 10-ին Լեվադիակոսա ակումբի դեմ խաղում նա իր նորամուտը կատարեց հունական Սուպերլիգայում։


== Միջազգային կարիերա ==
2014 թվականի հունվարի 18-ին Բահրեյնի հավաքականի ընկերական խաղի ժամանակ նա իր նորամուտը կատարեց Շվեդիայի հավաքականում։


== Ձեռքբերուներ ==
Ակումբային
 «Էլֆսբորգ»

 Շվեդիայի ֆուտբոլի առաջնություն - 2012
Շվեդիայի գավաթակիր — 2013/14


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Վիճակագրութունը National Football Teams կայքում(անգլ.)
ֆուտբոլիստի էջը sports.ru կայքում
SvFF profile
Elite Prospects profile Archived 2013-01-22 at Archive.is
Պրեմիեր Լիգա 1992-93 (Անգլիա)

Պրեմիեր Լիգա 1992-93-ը Անգլիայի Պրեմիեր Լիգայի 1-ին մրցաշրջանն էր։


== Մրցաշարային աղյուսակ ==
Խախ (այլ կիրառումներ)

Խախ կարող է նշանակել՝

Խախ - (այժմ կոչվում է՝ ադրբ.՝ Vayxır - Վայխր), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում
Խախ - գյուղ ներկայիս Ադրբեջանական Հանրապետության Բաբեկի շրջանում։
Խախ - հին բերդ պատմական Մեծ Հայքի Սյունիք նահանգի Ճահուկ գավառում, ներկայիս Ադրբեջանական Հանրապետության Բաբեկի շրջանում։
Խախ - գյուղ Արևմտյան Հայաստանում, Էրզրումի վիլայեթի Երզնկայի գավառում
Խախ - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Խախ - գյուղ Արևմտյան Հայաստանում, Դիարբեքիրի վիլայեթի Մարդինի գավառում
Սան Խուան շրջան (Նյու Մեքսիկո)

Անվան այլ կիրառումների համար տե՛ս՝ Սան Խուան շրջան (այլ կիրառումներ)Սան Խուան շրջան (անգլ.՝ San Juan County), ԱՄՆ Նյու Մեքսիկո նահանգի 33 վարչական միավորներից մեկը։ Ընդհանուր տարածությունը 14.281 կմ² է, բնակչությունը՝ 113.801 մարդ (2000 թ. տվյալներով)։ Շրջկենտրոնն է Ազտեկ բնակավայրը։ Կազմավորվել է 1887 թ.։
Ավանի աղի կոմբինատ

Ավանի աղի կոմբինատ, աղ արտադրող միակ ձեռնարկությունը տարածաշրջանում։


== Պատմություն ==
Ավանի աղի կոմբինատը կառուցվել է 1967 թվականին՝ աղի հանքավայրի վրա։ Գտնվում է Երևան քաղաքի Ավան վարչական շրջանում։ 
2002 թվականից կոմբինատը հանդիսանում է «Աղ Արտադրողների Եվրոպական Ասոցիացիայի» (EUsalt) անդամ։
Կոմբինատում գործում է ԻՍՕ 22000:2018 սննդամթերքի անվտանգության կառավարման միջազգային համակարգ։
Կոմբինատն արտադրում է «Էքստրա» տեսակի յոդացված կերակրի աղ, որը ստացվում է աղաջրից` վակում-գոլորշիացման եղանակով, գյուղատնտեսական և տեխնիկական նպատակների համար նախատեսված կերային քարաղ և տեխնիկական աղացած աղ։


== Հանրապետական անձավաբուժական կենտրոն ==
1987 թվականի մայիսից բրոնխիալ ասթմայով, ռեսպիրատոր և մի շարք այլ հիվանդություններով տառապող հիվանդներն իրենց առողջությունը վերականգնում են «Հանրապետական Անձավաբուժական Կենտրոնում», որը ղեկավարում է Հայաստանի առողջապահության նախարարության գլխավոր թոքաբան, պրոֆեսոր Անդրանիկ Ոսկանյանը։ Առողջարանը տեղակայված է ձեռքով պատրաստված անձավում, հողի մակերեսից 235 մ խորության վրա։ Բնակչության շրջանում «Աղի հանքի քարանձավ» անվանումով հայտնի կենտրոնում տարեկան համակարգված բուժում է անցնում միջինը 150–200 հիվանդ։


== Ծանոթագրություններ ==


== Արտաքին հղումներ ==
Առաջիկա 50 տարում Հայաստանն աղի խնդիր չի ունենա
Բրոնխիալ ասթմա և թոքերի քրոնիկ օբստրուկտիվ հիվանդություն
(7359) Մեսյեր

(7359) Մեսյեր (անգլ.՝ Messier), աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 16-ին Միլոշ Տիխիի կողմից Կլետում։
Միջին հեռավորությունը Արեգակից կազմում է 3,096786 ա. մ., առավելագույնը մոտենում է 2,5463 ա. մ. հեռավորության վրա և հեռանում 3,6472 ա. մ.։ Արեգակի շուրջ մեկ ամբողջական պտույտ է կատարում 1990,51 երկրային օրվա ընթացքում, իր ուղեծրով շարժվելով միջինում 0,180858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,67° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7359) Մեսյեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մայրավանք (վանքի տեսակ)

Անվան այլ կիրառումների համար տե՛ս՝ Մայրավանք (այլ կիրառումներ)
Մայրավանք կամ Լավրա (հուն․՝ Λαύρα — «քաղաքային փողոց», «բազմամարդ վանք»), ամենամեծ արական վանքերի անվանումը։


== Ռուսաստանի և Ուկրաինայի մայրավանքերը ==
Ռուսաստանում մայրավանքերի կարգավիճակ ունեն հետևյալ վանքերը՝

Երարոդա-Սերգիևյան մայրավանք (1774-ից, Սերգիև Պոսադ)
Ալեքսանդրա-Նևյան մայրավանք (с 1797-ից, Սանկտ Պետերբուրգ),Ուկրաինայում՝

Կիևա-Պեչորյան մայրավանք (XII դարից, Կիև)
Պոչաևա-Վերափոխման մայրավանք (1833-ից, Պոչաև),
Սվյատոգորսկյան Վերափոխման մայրավանք (2004-ից, Սվյատոգորսկ)
Ալ-Արիշեի շրջան

Ալ-Արիշեի շրջան (արաբ․՝ ناحية العريشة‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Հասաքայի գավառի 7 շրջաններից մեկը։
Վարչական կենտրոնն է Ալ-Արիշե քաղաքը։ 2004 թվականի մարդահամարի տվյալներով շրջանը ունի 30,544 բնակչություն։ Տարածքը կազմում է 1,519.41 կմ2։


== Ծանոթագրություններ ==
Յաունելգավա

Յաունելգավա (նաև Яунъелгава, լատիշ․՝ Jaunjelgava), քաղաք Լատվիայում, վարչական կենտրոնը գտնվում է Յաունելգավայի շրջանում։ 1647 թվականին ստացել է քաղաքի կարգավիճակ։ Գտնվում է Դաուգավա գետի ձախ ափին ՝ Պլյավինսկիի ջրամբարի մոտ։ Մինչև 2009 թվականի հուլիսի 1-ը քաղաքը գտնվում էր Այզկրաուկլսկիի շրջանում։


== Պատմություն ==
XIII դարում քաղաքի տեղում եղել է Յաունելգավա մի հնագույն ամրոց, որը քանդվել է խաչակիրների կողմից։ Հետագայում այստեղ ձևավորվել է մի բնակավայր։ Այդ բնակավայրը հայտնի էր Սերենա, Նոյշտեդտխեն, ապա Նեու-Միտաու անվանումներով։ 1590 թվականին քաղաքը պաշտոնապես ճանաչվել է Դուկե օֆ Ցուռլանդ Ֆռիեդրիչ թագավորի կողմից։ Հայտնի է, որ 1596 թվականին Նեու - Միտաու քաղաքում բնակվում էր մոտ 60 ընտանիք, որի հիմնական եկամուտը ստանում էին Ռիգա գետի մոտ տեղի ունեցող առևտրից։ 1621 թվականին Նեու - Միտաու քաղաքը ավերվել է լեհ - շվեդական պատերազմի հետևանքով, բայց հետո վերակառուցվել է։ 1647 թվականին Ֆրիդիխ Մագդալենի հրամանով քաղաքը ստացել է Ֆրիդրիխշտադտ անվանումը։ Այստեղ տեղի են ունեցել մի քանի ջրհեղեղներ և հրդեհներ, իսկ 1831 և 1848 թվականներին բնակչությունը վարակվել է խոլերա հիվանդությամբ։ 1795 թվականից մինչև 1924 թվականը քաղաքը եղել է որպես վարչաշրջան։ 1812 թվականին քաղաքը գրավել են Նապոլեոնի զորքերը։ 1861 թվականին բացվել է Ռիգա - Դվինսկայա երկաթուղին, որը կապել է Ռիգա - Դվինսկ ջրային ճանապարհը, սակայն Դաուգավան կորցրել է իր նշանակությունը։ 1896-1897 թվականներին կանգնեցվել է Սուրբ Փրկիչ Պայծառակերպություն ուղղափառ եկեղեցին  : 1897 թվականին քաղաքում ապրել է 5.175 մարդ, այդ թվում՝ հրեաներ - 2.748 մարդ, լատիշներ - 1.469 մարդ, գերմանացիներ - 770 մարդ, ռուսներ - 110 մարդ  :


== Տրանսպորտ ==


=== Ավտոճանապարհներ ===
Յաունելգավա քաղաքի միջով ընթանում է տարածաշրջանային դժվարանցանելի Բաուսկա - Այզկրաուկուլե ավտոճանապարհը։
Քաղաքը հարմար է տարածաշրջանային ԳԷՍ - Յաունելգավա ավտոճանապարհի համար։


=== Միջքաղաքային ավտոբուսների գործունեություն ===
Հիմնական երթուղիներն են՝ Յաունելգավա - Ռիգա, Յաունելգավա - Բաուսկա, Յաունելգավա- Ակնիստե, Յաունելգավա - Ակնիստե - Սուբատե, Յաունելգավա - Այզկրաուկուլե - Էկաբպիլս։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Официальный сайт Яунелгавского края Archived 2009-08-13 at the Wayback Machine.(լատիշերեն)Информация о Яунелгаве на туристическом портале mesta.lv(ռուս.)
Информация о Яунелгаве в топонимической базе данных(լատիշերեն)
Կույազբաշ

Կույազբաշ (ռուս.՝ Куязбаш, բաշկիրերեն՝ Көйәҙбаш), գյուղ Ռուսաստանի Բաշկորտոստան հանրապետության Դյուտյուլինսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բերետ

Բերետ, գյուղ Հունգարիայի Հանրապետության հյուսիս-արևելքում՝ Բորշոդ Աբաույ Զեմպլենի մարզում։ Ըստ 2004 թվականի մարդահամարի՝ գյուղի բնակչությունը կազմում է 287 մարդ։


== Արտաքին հղումներ ==
Գյուղի մասին(չաշխատող հղում)
Ծաղկաջերմոց

Ծաղկաջերմոց, բույսերի աճեցման համար կառուցապատում կամ շինություն, արհեստական էկոհամակարգ։


== Պատմություն ==
Առաջին ջերմոցները հայտնվել են Ֆրանսիայում 16-րդ դարի երկրորդ կեսին և նախատեսված են եղել միայն ջերմասեր պտղատու այգիների ձմեռային պահպանման համար։ Էկզոտիկ բույսերի շուրջտարյա աճեցման համար վառարանով առաջին ապակյա ջերմոցը կառուցվել է Լեյդենի Բուսաբանական այգում 1599 թվականին։ 1646 թվականին հայտնվում է Ամստերդամում, 1714 թվականին՝ Փարիզում։ 17-19-րդ դարերում ջերմոցները հայտնի էին եվրոպական հարուստ տներում՝ նարինջ (orange) և այլ էկզոտիկ բույսեր աճեցնելու համար։ Այսպես, ֆրանսիացի բնագետ Բորի դե Սեն-Վենսանը, որը հայտնվել է Վիեննայում 1805 թվականին, գրում է այն տպավորության մասին, որը նրա վրա տեղական արիստոկրատիայի տներն են թողել. «Ինձ համար հմայիչ նոր սովորություն է թվացել. գրեթե բոլոր աշխարհիկ կանայք իրենց տունը զարդարում էին ծաղկաջերմոցներով, որտեղ նույնիսկ ձմռանն առավել հազվագյուտ և զարմանալի բույսերի բուրումնավետությունն էր լցվել»։
Աստիճանաբար ծաղկաջերմոցները սկսում են զարդարել նաև բուրժուազիայի տները. «Այսօր դա անհրաժեշտ լրացում է ցանկացած քիչ թե շատ պատշաճ այգու համար», - գրում է բարոն Էրնուֆը 1862 թվականին։ Այդ ժամանակ Ֆրանսիայում տարածվում է հյուրասենյակային ծաղկաջերմոցի նորաձևությունը, որի օրինակ կարող է հանդիսանալ Էմիլ Զոլայի «Հանքարդյունաբերություն» վեպում նկարագրված ծաղկաջերմոցը (1871)։


== Ծանոթագրություններ ==
Վիդնոե (գյուղ, Ալեքսանդրիայի շրջան)

Վիդնոե (ուկրաիներեն՝ Видне), գյուղ Ուկրաինայի Կիրովոգրադի մարզի Ալեքսանդրիայի շրջանում։
2001 թվականի տվյալներով Վիդնոե գյուղում բնակվում էր 27 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տանտով

Տանտով  (գերմ.՝ Tantow), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 776 մարդ (ըստ 2010 թվականի դեկտեմբերի 31-ի)։ Տարածքը կազմում է 35,37 կմ²։ Փոստային ինդեքս՝ 12 0 72 565։


== Արտաքին հղումներ ==
Պաշտոնական էջ


== Ծանոթագրություններ ==
Սալմաստի լեռնաշղթա

Սալմաստի լեռներ, Հայկական լեռնաշխարհում, Ուրմիա լճի և Արաքս գետի ջրբաժան շղթան։ Ձգվում է արևմուտքից արևելք, Ուրմիա լճի հյուսիսից, Զագրոսի լեռների Մուրովա գագաթից դեպի արևելք մոտ 90 կմ երկարությամբ, 2400 մ միջին բարձրությամբ։ Ալպիական ծալքավորության ծալքաբեկորավոր լեռներ են՝ կազմված գլխավորապես կավիճի և նեոգենի նստվածքներից։ Կլիման չոր ցամաքային է, բուսականությունը՝ գերազանցապես լեռնատափաստանային։
Քլարկ շրջան (Հարավային Դակոտա)

Անվան այլ կիրառումների համար տե՛ս՝ Քլարկ շրջան (այլ կիրառումներ)Քլարկ շրջան (անգլ.՝ Clark County), ԱՄՆ Հարավային Դակոտա նահանգի 66 վարչական միավորներից մեկը։ Ընդհանուր տարածությունը 2.481 կմ² է, բնակչությունը՝ 3.691 մարդ (2010 թ. տվյալներով)։ Շրջկենտրոնն է Քլարկ բնակավայրը։ Կազմավորվել է 1873 թ.։
Ինբար Լավի

Ինբար Լավի (եբրայերեն՝ ענבר לביא‎, հոկտեմբերի 27, 1986(1986-10-27), Ռամատ Գան, Իսրայել), իսրայելա-ամերիկացի դերասանուհի։ Առավել հայտնի է Եվայի դերում «Լյուցիֆեր» սերիալում։


== Կենսագրություն ==
Ինբար Լավին ծնվել է 1986 թվականի հոկտեմբերի 27-ին Իսրայելի Ռամատ Գան քաղաքում։ Հոլոնի Կիրյաթ Շարեթի միջնակարգ դպրոցում սովորել է բալետ և ժամանակակից պարեր։ Այնուհետև նա դերասանական վարպետություն է սովորել Թել Ավիվի Սոֆի Մոսկովիցի դպրոցում։ 2004 թվականին նա առաջին անգամ տեղափոխվել է Նյու Յորք, ապա՝ Լոս Անջելես, որտեղ սկսել է իր կարիերան։ Նկարվել է «Sports Illustrated», «Maxim», «FHM» և այլ ամսագրերի համար։
Հեռուստատեսությունում հանդես է եկել 2008 թվականից։ Առաջին տարիներին նկարահանվել է առավելապես ամերիկյան տարբեր հեռուստասերիալների դրվագներում։ 2012-2013 թվականներին նկարահանվել է «Անհաջող» սերիալում։ 2013 թվականին նկարահանվել է «Փոշու տուն» սարսափ ֆիլմի գլխավոր դերում։ Նույն թվականին նկարահանվել է «Պատանի գայլը» հեռուստասերիալի երրորդ եթերաշրջանում։ 2014 թվականին նկարահանվել է «Հանցավոր կապեր» սերիալում։ 2015 թվականին նկարահանվել է «Վերջին նավը» սերիալում և «Վհուկների վերջին որսորդը» ֆիլմում։ 2017 թվականից նկարահանվում է «Ինքնակոչներ» սերիալում։


== Ծանոթագրություններ ==


== Արտաքին հղումներ ==
Ինբար Լավին Internet Movie Database կայքում
Ինբար Լավին (անգլ.) Ինստագրամում
Արարատ Մկրտումյան

Արարատ Աշոտի Մկրտումյան (մայիսի 1, 1957(1957-05-01), Ալավերդի, Հայկական ԽՍՀ, ԽՍՀՄ - դեկտեմբերի 7, 1988(1988-12-07), Լենինական, Հայկական ԽՍՀ, ԽՍՀՄ), հայ բանաստեղծ, գրական և հասարակական գործիչ։ Գրել է բանաստեղծություններ, քառյակներ, բալլադներ, քննադատական ու հրապարակախոսական հոդվածներ։


== Կենսագրություն ==
Արարատ Մկրտումյանը ծնվել է 1957 թվականի մայիսի 1-ին Լոռու մարզի Ալավերդի քաղաքում՝ ծառայողի ընտանիքում։
1974 թվականին ավարտել է Ալավերդու Ս. Սպանդարյանի անվան միջնակարգ դպրոցը, որն ավարտելուց հետո աշխատել է Ալավերդու լեռնամետալուրգիական կոմբինատում՝ որպես բանվոր։
1975-1977 թվականներին ծառայել է բանակում։
1977-1982 թվականներին սովորել է Երևանի պետական համալսարանի բանասիրության ֆակուլտետում, այնուհետև ուսումը հեռակա շարունակել է ասպիրանտուրայում։
1984 թվականից աշխատել է Գյուրիում՝ որպես գրքասերների ընկերության քաղաքային բաժանմունքի քարտուղար։ Միաժամանակ ղեկավարել է Գյումրիի «Շամանդաղ» գրական խմբակը։ «Գարուն», «Ավանգարդ», «Բանվոր», «Լոռի» թերթերում տպագրել է բանաստեղծություններ, գրական խնդիրներին նվիրված հոդվածներ և ակնարկներ։
Մահացել է 1988 թվականի դեկտեմբերի 7-ին՝ Լենինականում՝ երկրաշարժի ժամանակ։


=== Ընտանիք ===
Հայր՝ Աշոտ Մկրտումյան
Մայր՝ Շամամ Մկրտումյան
Քույրեր՝ Անահիտ, Անուշ, Ալվարդ Մկրտումյաններ
Եղբայր՝ Արթուր Մկրտումյան
Կին՝ Կարինե Մկրտումյան (Ձվակերյան) (ամուսնացել են 1980 թվականին)
Դուստրեր՝ Լիլիթ (ծնվել է 1981 թվականին) և Մարիամ (ծնվել է 1983 թվականին) Մկրտումյաններ


== Ստեղծագործություններ ==
1993 թվականին լույս է տեսել Մկրտումյանի «Ծանրացող արյուն» բանաստեղծությունների ժողովածուն, իսկ 2007 թվականին՝ «Մի հայրենիք ավելի» ժողովածուն։
Մկրտումյանը հիմնականում գրել է դասական բանաստեղծություններ, իր ուժերը փորձել է նաև ազատ բանաստեղծության ժանրում։ Նա ռեալիստ գրող է. կյանքը պատկերել է այնպիսին, ինչպիսին կա՝ չվախենալով բարձրաձայնել ճշմարտությունը։
Մտերիմ է եղել բանաստեղծներ Հովհաննես Գրիգորյանի և Հակոբ Մովսեսի հետ։


== Գրական մրցանակաբաշխություն ==
Արարատ Մկրտումյանի մահից հետո նրա եղբայրը՝ Արթուր Մկրտումյանը, աջակցում է երիտասարդ բանաստեղծներին, կազմակերպում մրցանակաբաշխություններ, միջոցառումներ։
2017 թվականի հունիս ամսից Հայաստանի գրողների միության Շիրակի մարզային բաժանմունքի կողմից հայտարարվել է «Արարատ Մկրտումյան» ամենամյա գրական-երիտասարդական մրցանակաբաշխություն, որին կարող են մասնակցել Շիրակի մարզում ապրող և ստեղծագործող մինչև 31 տարեկան (Արարատ Մկրտումյանը ապրել է 31 տարի) բանաստեղծները։ Մրցանակը սահմանվել է Արթուր Մկրտումյանի նախաձեռնությամբ` ի նպաստ հայ գրականության զարգացման։ 2018 թվականին համանմնան մրցանակաբաշխություն է կազմակերպվել նաև Լոռու մարզում, որտեղ 1-ին տեղը զբաղեցրել է բանաստեղծուհի Լորետա Մուրադյանը «Թաքնագրեր» ժողովածուի համար։


== Ծանոթագրություններ ==


== Արտաքին հղումներ ==
Արարատ Մկրտումյան. Բանաստեղծություններ
Արարատ Մկրտումյան. Բանաստեղծություններ
Ֆիլմ բանաստեղծի մասին
Գլոբին

Գլոբին, հեմոգլոբինի սպիտակուցային մաս։ Իզոէլեկտրիկական կետը 7,5 է։ Հեշտությամբ լուծվում է ջրում։ Նստեցվում է սպիրտով կամ ացետոնով։ Գլոբինի մոլեկուլը պարունակում է 574 ամինաթթվային մնացորդ։ Հեմոգլոբինում գլոբինի կապը հեմի հետ կայուն է և քայքայվում է միայն թթու միջավայրում։ Օրգանիզմում գ֊լոբինի սինթեզի արագությունը խիստ մեծ է և ընթանում է Էրիթրոցիտների առաջացման տեղերում։
Ժամանակի գույնը

«Ժամանակի գույնը» (անգլ.՝ The Color of Time), 2012 թվականի ամերիկյան դրամատիկական ֆիլմ՝ նկարահանված գրող Չարլզ Քենեթ Ուիլյամսի «Գուդրոն» (անգլ.՝ Tar) բանաստեղծությունների ժողովածուի հիման վրա։ Ֆիլմը բաղկացած է 12 կարճամետրաժ աշխատանքներից, որոնցից յուրաքանչյուրը նկարահանել է Նյու Յորքի համալսարանի կինեմատոգրաֆիական ֆակուլտետի մի ուսանող, որտեղ դասավանդում է Ջեյմս Ֆրանկոն։
Գլխավոր դերը կատարում է Ջեյմս Ֆրանկոն, որը հանդես է եկել նաև որպես ֆիլմի համապրոդյուսեր։ Պրեմիերան կայացել է 2012 թվականի նոյեմբերի 16-ին Հռոմի կինոփառատոնում։


== Սյուժե ==
Ֆիլմը պատմում է ամերիկացի բանաստեղծ Չ. Ք. Ուիլյամսի, նրա կյանքի տարբեր ժամանակաշրջանների և նրա բանաստեղծական գործունեության մասին։


== Դերերում ==
Ջեյմս Ֆրանկո – Չ. Ք. Ուիլյամսը 40 տարեկանում
Միլա Կունիս – Քեթրին
Ջեսիկա Չեսթեյն – Չ. Ք. Ուիլյամսի մայրը
Զաք Բրաֆ – Ալբերտ
Հենրի Հոփեր – Չ. Ք. Ուիլյամս երիտասարդ տարիքում
Բրյուս Քեմփբել – Գուդի
Վինս Ջոլիվեթ – պարոն Ուիլյամս
Դանիկա Յարոշ – Իռեն
Միա Սերաֆինո – Սառա
Զաքարի Անջեր – Չ. Ք. Ուիլյամսը 7 տարեկանում
Ջորդան Մարչ – Չ. Ք. Ուիլյամսը պատանեկության տարիներին


== Նկարահանումներ ==
Նկարահանումներն անցկացվել են Դեթրոյթում (Միչիգան նահանգ)։


== Ծանոթագրություններ ==


== Արտաքին հղումներ ==
«Ժամանակի գույնը»(անգլ.) ֆիլմը Internet Movie Database կայքում
Տորեցկոե (գյուղ, Դոբրոպոլսկի շրջան)

Անվան այլ կիրառումների համար տե՛ս՝ ՏորեցկոեՏորեցկոե (ուկրաիներեն՝ Торецьке), գյուղ Ուկրաինայի Դոնեցկի մարզի Դոբրոպոլսկի շրջանում։
2001 թվականի տվյալներով Տորեցկոե գյուղում բնակվում էր 350 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սոլնեչնոե (գյուղ, Կռիժոպոլի շրջան)

Անվան այլ կիրառումների համար տե՛ս՝ ՍոլնեչնոեՍոլնեչնոե (ուկրաիներեն՝ Сонячне), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1905 թվականին։
2001 թվականի տվյալներով Սոլնեչնոե գյուղում բնակվում էր 135 մարդ։ Բնակավայրը զբաղեցնում է 0,25 կմ² տարածք։ Բնակչության խտությունը կազմում էր 540 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնաշկա (գետ)

Մոնաշկա (ռուս.՝ Монашка), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Միջին Տերս գետի աջ ափին՝ 7 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայնց պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Աիսա

Աիսա, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդ քաղաքից 50 կմ հարավ-արևմուտք։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լոշկարյովկա (գյուղ, Նիկոպոլի շրջան)

Լոշկարյովկա (ուկրաիներեն՝ Лошкарівка), գյուղ Ուկրաինայի Դնեպրոպետրովսկի մարզի Նիկոպոլի շրջանում։ Հիմնադրվել է 1780 թվականին։
2001 թվականի տվյալներով Լոշկարյովկա գյուղում բնակվում էր 1 358 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(9603) 1991 VG2

(9603) 1991 VG2, աստերոիդ աստերոիդների հիմնական գոտում։ Հայտնաբերվել է 1991 թվականի նոյեմբերի 9-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,381623 ա. մ., առավելագույնը մոտենում է 1,9712 ա. մ. հեռավորության վրա և հեռանում 2,792 ա. մ.։ Արեգակի շուրջ մեկ ամբողջական պտույտ է կատարում 1342,48 երկրային օրվա ընթացքում, իր ուղեծրով շարժվելով միջինում 0,26816 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,73° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9603) 1991 VG2 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լաբաստիդ սյուր Բեզորգ

Լաբաստիդ սյուր Բեզորգ (ֆր.՝ Labastide-sur-Bésorgues), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 222 մարդ, բնակչության խտությունը` 12.84 մարդ/կմ²։ Բնակավայրը զբաղեցնում է 17.29 կմ² տարածք։


== Աշխարհագրություն ==
Գտնվում է Փարիզ քաղաքից 490 կմ հարավ, Լիոն քաղաքից` 125 կմ հարավ, Պրիվա քաղաքից` 24 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 139 աշխատունակ (15-64 տարեկան) բնակիչ, որոնցից ակտիվ էին 95-ը, իսկ ոչ ակտիվները` 44։ Ակտիվության ցուցանիշը կազմում է 68,3 %։ 95 աշխատունակ մարդկանցից աշխատել է 82 անձ (43 տղամարդ և 39 կին)։ Գործազուրկ են եղել 13 անձ (9 տղամարդ և 4 կին)։ 44 անաշխատունակներից 12-ը եղել են աշակերտներ կամ ուսանողներ, 19-ը` թոշակառուներ, իսկ 13-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(6051) Անաքսիմենես

(6051) Անաքսիմենես (անգլ.՝ Anaximenes), աստերոիդ աստերոիդների հիմնական գոտում։ Հայտնաբերվել է 1992 թվականի հունվարի 30-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 3,172499 ա. մ., առավելագույնը մոտենում է 2,6914 ա. մ. հեռավորության վրա և հեռանում 3,6536 ա. մ.։ Արեգակի շուրջ մեկ ամբողջական պտույտ է կատարում 2063,96 երկրային օրվա ընթացքում, իր ուղեծրով շարժվելով միջինում 0,174422 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 18,09° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6051) Անաքսիմենես աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Տուխիչայ

Տուխիչայ (ռուս.՝ Тухичай), գետ Ռուսաստանում, հոսում է Դաղստանի Հանրապետությունում։ Գետաբերանը տեղակայված է Սամուր գետի աջ ափին՝ 201 կմ հեռավորության վրա։ Գետի երկարությունը 10 կմ է,ավազանի տարածքը 21,3 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կասպից ծովի արևմտյան հատվածի ավազանային շրջանին, գետի ջրատնտեսային տեղամասը՝ Սամուր գետնի ակունքն է, գետի ենթաավազանը բացակայում է։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 07030000412109300002200
Հիդրոլոգիական ուսումնասիրությունների կոդը - 109300220
Ավազանի կոդը - 07.03.00.004
Հիդրոլոգիական ուսումնասիրությունների հատորի համարը - 09
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Shady Lady

Shady Lady (թարգմանաբար`«հանելուկային»), այս երգով  ուկրաինացի երգչուհի Անի Լորակը ներկայացրեց Ուկրաինան  2008 թ. մայիսի 22 Եվրատեսիլ 2008 երգի մրցույթում։ Երգի հեղինակներն են` Ֆիլիպ Կիրկորովը և Կարեն Կավալերյանը։ Հունաստանում, մրցույթի ժամանակ, շշուկներ կար, որ  Դմիտրիս Կոնտոպուլոսը ևս հանդիսանում էր այդ երգի հեղինակներից մեկը, չնայած, որ նրա անունը չէր հիշատակվում հեղինակային երգում որպես երգի հեղինակ։ Հետագայում նա հաստատեց, որ նա ևս այդ երգի հեղինակներից է։
Անի Լորակը Եվրատեսիլ-2008 մրցույթի 2-րդ կիսաեզրափակչում  մասնակցեց 4-րդ համարի տակ և 152 միավորով զբաղեցրեց 1 տեղը։ Երգը մրցույթի եզրափակիչ փուլում  մասնակցեց 18 համարի տակ և զբաղեցրեց  2-րդ հորիզոնականը 230 միավորով`  զիջելով միայն Ռուսաստանի ներկայացուցիչ Դիմա Բիլանին։ Վերջինս ներկայացավ Believe երգով, որը Եվրատեսիլ-2008 թվականի մրցույթից հետո թողարկվեց ռուսերեն «С неба в небо» տարբերակով։
Shady Lady երգը մեծ ճանաչում ունեցավ ամբողջ աշխարհում։


== Ծանոթագրություններ ==
Կուբան (գյուղ, Գրյազինսկի շրջան)

Անվան այլ կիրառումների համար տե՛ս՝ Կուբան (այլ կիրառումներ)Կուբան (ռուս.՝ Кубань), գյուղ Ռուսաստանի Լիպեցկի մարզի Գրյազինսկի շրջանի կազմում։
Բնակչությունը 2010 թվականին գրանցված տվյալներով կազմում էր 917 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Նիկողայոս V (հակապապ)

Նիկողայոս V (լատ.՝ Nicolaus Quintus, մոտ 1260, մոտ 1258 կամ մոտ 1275, Corvaro (Italy), Բորգորոզե, Ռիետի, Լացիո, Իտալիա - հոկտեմբերի 16, 1333, Ավինյոն), Հռոմի Կաթոլիկ եկեղեցու հակապապ, որը կառավարել է 1328 թվականի մայիսի 12-ից մինչև 1330 թվականի հուլիսի 25-ը, Հովհաննես XXII-ի պապության օրոք։ Աշխարհիկ անունը՝ Պիետրո Ռայնալդուչի։ Եղել է վերջին կայսերական հակապապը։


== Կենսագրություն ==
Պիետրո Ռայնալդուչին ծնվել է Կորվարոյում, որը հին քաղաք էր Լացիոյում։ Նրա աշխարհիկ կյանքի մասին ոչինչ հայտնի է, բացի նրանից, որ նա ամուսնացած է եղել Ջովանե դի Մատեոյի հետ և երեխաներ է ունեցել։
1310 թվականին նա թողել է իր ընտանիքն ու մեկուսացել ֆրանցիսկյան վանքում՝ դառնալով քարոզիչ։ Պիետրոն եղել է ծայրահեղական ֆրանցիսկյան հոգևորականների կողմնակից, որոնք կողմ էին եկեղեցու բացարձակ չքավորությանը։ Հովհաննես XXII պապի հետ ունեցած հակամարտության ժամանակ Լյուդվիգ IV Բավարացի կայսրը Պիետրոյին պապ է հռչակում՝ կոչելով նրան Նիկողայոս V։ Նա վերջին հակապապն էր, որ առաջադրվել էր կայսեր կողմից։ Որոշ ժամանակ անց Լյուդվիգ IV-ը զիջում է իր դիրքերը Իտալիայում, իսկ Նիկողայոս V-ը չորս ամիս Հռոմում մնալուց հետո հեռանում է սկզբում Վիտերբո, իսկ հետո Պիզա, որտեղ դեռևս կայսրը պահպանում էր իր իշխանությունը։
1329 թվականի ապրիլին Հովհաննես XXII պապը Նիկողայոսին արտաքսում է եկեղեցուց։ 1330 թվականին կայսրը լքում է Իտալիան։ Նիկողայոս V-ը որոշ ժամանակ մնում է Պյոմբինոյում, իսկ հետ նամակ է գրում պապին՝ նրանից ներողություն խնդրելով։ 1330 թվականի օգոստոսի 25-ին նա գնում է Ավինյոն և պապի ու կարդինալների ներկայությամբ հասարակայնորեն խոստովանում իր մեղքը, ինչից հետո Հովհաննես XXII պապը ներում է շնորհում նրան։ Նրան այլևս չեն թողնում հեռանալ Ավինյոնից։ Երեք տարի անց՝ 1333 թվականի հոկտեմբերին անտեղ էլ մահանում է։


== Տես նաև ==
Հռոմի պապերի ու հակապապերի ցանկ
Հակապապ


== Ծանոթագրություններ ==
Արևելյան Աֆրիկա

Արևելյան Աֆրիկան բնաշխարհ Աֆրիկայում։ Տարածվում է Աֆրիկայի արևելյան մասի հասարակածային և մերձհասարակածային լայնություններում՝ Եթովպական սարահարթի, Կոնգոյի իջվածքի, Զամբեզիի ստորին հոսանքի և Հնդկական օվկիանոսի միջև։ Բացառությամբ ծովափնյա նեղ շերտի, ընդգրկում է ավելի քան 1000 մ բարձրություն ունեցող Արևելա-Աֆրիկական սարահարթը։ Ռելիեֆին բնորոշ են տեկտոնական խզվածքները, բեկորային և հրաբխային բարձրավանդակները, լավային սարավանդները և մեկուսի հրաբխային կոները։ Այստեղ են գտնվում մայրցամաքի հանգած խոշոր հրաբուխներ Կիլիմանջարոն (5895 մ), Քենիան (5199 մ) և Ռուվենզորին (5109 մ)։ Կլիման հասարակածա-մուսոնային է, շոգ, սեզոնային խոնավ։ Արևելա-Աֆրիկական սարահարթը ջրբաժան է Նեղոս, Կոնգո, Զամբեզի և Հնդկական օվկիանոս թափվող գետերի ավազանների համար։ Տեկտոնական իջվածքներում են գտնվում Տանգանիկա, Նյասա, Վիկտորիա, Ռուդոլֆ խոշոր լճերը։ Բուսածածկույթում գերակշռում են սավաննաների զանազան տիպերը և նոսր անտառները, լեռներում՝ բուսականության ուղղաձիգ գոտիականությունը, օվկիանոսի ափերին՝ մանգրովային թփուտները։ Կենդանական աշխարհը հարուստ է, բազմազան և բնորոշ Եթովպական կենդանաբանական մարզի Արևելա-Աֆրիկական ենթամարզին։
Արևելյան Աֆրիկայում են հետևյալ երկրները՝

Բուրունդի (մայրաքաղաքը Բուժումբուրան է)
Ջիբութի (մայրաքաղաքը Ջիբութին է)
Քենիա (մայրաքաղաքը Նայրոբին է)
Կոմորյան կղզիներ (մայրաքաղաքը Մորոնին է)
Մադագասկար (մայրաքաղաքը Անտանանարիվուն է)
Մավրիկիոս (մայրաքաղաքը Պորտ Լուին է
Մոզամբիկ (մայրաքաղաքը Մապուտուն է)
Ռեյունիոն (մայրաքաղաքը Սեն Դենին է)
Ռուանդա (մայրաքաղաքը Կիգալին է)
Սեյշելյան կղզիներ (մայրաքաղաքը Վիկտորիան է)
Սոմալի (մայրաքաղաքը Մոգադիշոն է)
Սուդան (մայրաքաղաքը Խարթումն է)
Տանզանիա (մայրաքաղաքը Դոդոման է)
Ուգանդա (մայրաքաղաքը Կամպալան է)
Էրիթրեա (մայրաքաղաքը Ասմարան է)
Եթովպիա (մայրաքաղաքը Ադիս Աբեբան է)
Զիրիկլի (գյուղ, Շարանսկի շրջան)

Անվան այլ կիրառումների համար տե՛ս՝ ԶիրիկլիԶիրիկլի (ռուս.՝ Зириклы, բաշկիրերեն՝ Ерекле), գյուղ Ռուսաստանի, Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 939 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ներքին Բուզգով

Ներքին Բուզգով կամ Աշաղի Բուզգով (ադրբ.՝ Aşağı Buzqov) , գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։


== Տես նաև ==
Բաբեկի շրջան


== Արտաքին հղումներ ==
Ներքին Բուզգով բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Վլադիմիր Ալավերդյան

Վլադիմիր (Վրեժ) Ալավերդյան (26 հունվարի, 1972, Գրոզնի - 13 հունվարի, 1994, Կարմիր Շուկա), հայ ազատամարտիկ, Արցախյան ազատամարտի մասնակից։


== Կենսագրություն ==
Վլադիմիր Ալավերդյանը ծնվել է 1972 թ. հունվարի 26-ին Գրոզնի քաղաքում։ Ութամյա կրթությունն ստացել է տեղի ռուսական դպրոցներից մեկում, այնուհետ սովորել է Մարտունու միջնակարգ դպրոցում։ Ուսումը շարունակել է Ստեփանակերտի գյուղատնտեսական տեխնիկումի մեխանիզացիայի բաժնում։ Ծառայել է Խորհրդային բանակում Մոսկվա քաղաքում։ Ծառայությունը կիսատ թողնելով՝ վերադարձել է Մարտունի քաղաք և ծառայության մտել Մերուժան Մոսիյանի հրամանատարությամբ գործող գումարտակում։
Զինվորական կոչումով ավագ լեյտենանտ էր, սակրավորների ջոկատի հրամանատարի տեղակալը։ Մասնակցել է Ամիրանլարի, Ֆիզուլիի, Հորադիզի և այլ բնակավայրերի ազատագրական և պաշտպանական մարտերին։ Զոհվել է 1994 թ. հունվարի 13-ին Կարմիր Շուկայի 24-րդ դիրքում։ Հետմահու պարգևատրվել է ՀՀ «Արիության համար» մեդալով։ Ամուսնացած չէր։ Հանգչում է Մարտունի քաղաքի գերեզմանատանը։


== Ծանոթագրություններ ==
Իտալական լեզուներ

Իտալական լեզուներ, հնդեվրոպական լեզվաընտանիքին պատկանող լեզուների խումբ, որի մեջ մտնում են լատիներենը, ֆալիսկերենը, ումբրերենը, օսկերենը՝ մեծ թվով բարբառների հետ (բոլորն էլ մեռած)։ Խոսվել են Հյուսիսային ու Հարավային Իտալիայում և մերձավոր վայրերում։ Լատիներենն ավանդված է գիտական, գեղարվեստական, կրոնական, հրապարակախոսական հարուստ գրականությամբ։ Մյուս երեքով պահպանված է մոտ 300 արձանագրություն, որոնցից ամենանշանավորը իգուվինյան (էվտուբինյան) աղյուսակներն են (մոտ 4000 բառ, 3-2 դարեր մ. թ. ա.)՝ գտնված 1444-թվականին, Դուբիոյի մոտ (Ումբրիա)։ Դրանք կարևոր տեղեկություններ են տալիս ումբրերենի մասին։ Արձանագրություններում օգտագործված է էտրուսկյան գրի տարատեսակ, ինչպես նաև հուն, ու լատինական գիր։ Իտալական լեզուներ, շրջակա լեզուներով ու բարբառներով, լատիներենի ազդեցության ոլորտում աստիճանաբար անհետացել են։ Ունենալով հնատիպ գծեր՝ իտալական լեզուներ էական տվյալներ են տալիս ռոմանական լեզուների ուսումնասիրման համար։
Հիսուսի ծննդաբանություն


== Հիսուսի ազգաբանության տարբերությունը Մատթեոսի և Ղուկասի Ավետարաններում ==
Հիսուսի ազգաբանությունը քննվում է Աստվածաշնչի երկու տեղերում՝ Մատթեոսի 1 ում և Ղուկաս 3.23-28-ում։ Մատթեոսը քննում է Հիսուսից դեպի Աբրահամ գիծը։ Ղուկասը քննում է Հիսուսից մինչև Ադամը։ Սակայն քննելով այդ երկու ազգաբանությունները, տեսնում ենք, որ դրանք, Դավիթից Հիսուս ընկած ժամանակահատվածում, ամբողջությամբ տարբերվում են միմյանցից։ Օրինակ՝ Մատթեոսը նշում է, որ Հովսեփի հայը Հակոբն է (Մատթ, 1.16), իսկ Ղուկասը նշում է, որ Հիսուսի հոր՝ Հովսեփի հայրը Հեղին է (Ղուկաս 3.23)։ Մատթեոսը քննում է Դավիթի որդի Սողոմոնի գիծը, իսկ Ղուկասը՝ Դավիթի մյուս որդի Նաթանինը։ Եվ, փաստացի, Դավիթի և Հիսուսի միջև ազգաբանական անունների մեջ կան ընդամենը երկու անուններ, որ նույնն են՝ Սաղաթիել և Զորոբաբել։ (Մատթ. 1.12։ Ղուկաս 3.27)։
Որոշ հետազոտողներ պնդում են, որ սա վրիպակի կամ սխալի հետևանք է, որը տեղ է գտել Աստվածաշնչում։ Սակայն հրեաները շատ բծախնդիր էին ազգաբանկան գրառության հարցերում, և անընդունելի է, որ Ղուկասն ու Մատթեոսը կարող էին ներկայացնել իրարից միանգամայն տարբերվող ազգաբանություններ։ Նույնիսկ այն երկու անունները, որ նույնն են, քննելով, պարզվում է, որ նրանք խոսում են երկու տարբեր անձնավորությունների մասին։ Մատթեոսն ասում է, որ Սաղաթիելի հայրը Հեքոնիան է, մինչդեռ Ղուկասը նշում է, որ նրա հայրը Ներին է։
Մեկ ուրիշ մեկնաբանության համաձայն Մատթեոսը քննում է հիմնական ազգաբանական գիծը, իսկ Ղուկասը քննում է՝ նկատի ունենալով, այսպես կոչված, «լևիրիտական ամուսնության» դրսևորումները։ Եթե մի մարդ մահանում էր առանց տղա զավակ ունենալու, նրա եղբայրը պետք է ամուսնանար իր եղբոր այրիի հետ և որդի ունենար, որպեսզի ցեղը շարունակվեր։ Սակայն այս տարբերակը շատ քիչ հավանական է, քանի որ նման դեպքում Դավիթից Հիսուս ընկած ժամանակահատվածի բոլոր սերունդները պետք է որ ամուսնացած լինեին «լևիրիտական ամուսնությամբ », որպեսզի բացատրվեր նմանատիպ տարբերությունը, որ կա յուրաքանչյուր ազգի մեջ։ Սա շատ անհավանական է։
Նկատի ունենալով այս ամենը, որոշ պահպանողական հետազոտողներ ենթադրում են, որ Ղուկասը ցույց է տալիս Մարիամի ծննդաբանությունը, իսկ Մատթեոսը՝ Հովսեփինը։ Մատթեոսը քննում է Հովսեփի գիծը (Հիսուսի իրավական հոր)՝ Դավիթի որդի Սողոմոնով, իսկ Ղուկասը քննում է Մարիամի նախնիներին (Հիսուսի արյունակցական ծնողը) Դավիթի որդի Նաթանով։
Այն ժամանակ, երբ Ղուկասը գրում էր իր Ավետարանը, հունարենում չկար «փեսա» բառը, և հետևաբար, Հովսեփի մասին գրելիս, Ղուկասը նրան ներկայացրել է որպես Մարիամի հոր՝ Հեղիի որդին։ Թերևս սրանով է բացատրվում Հովսեփի՝ երկու «տարբեր» հայրեր ունենալու փաստը։
Երկու ազգաբանական գծերով էլ Հիսուսը հանդիսանում է Դավթի սերնդակիցը, և հետևաբար իրավացիորեն համարվում է Մեսսիա։ Մայրական կողմի ծննդաբանությունը քննելը անսովոր է, բայց այս դեպում այն բացառություն է, քանի որ Հիսուսը կույսից է ծնվել։ Ղուկասի բացատրությունը սրան այն է, որ նա գրում է իր Ավետարանի մեջ (Ղուկաս 3.23 ), «ինչպես կարծվում էր», խոսելով Հովսեփի՝ Հիսուսի հայր լինելու մասին։
Օչանդուրի

Օչանդուրի (իսպ.՝ Ochánduri), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 11,72 կմ2 տարածք։ Բնակչությունը կազմում է 84 մարդ (2010 թվականի տվյալներով)։ Գտնվում է պրովինցիայի վարչական կենտրոնից 16 կմ հեռավորության վրա։
Կրասնոսյոլկա (գյուղ, Կռիժոպոլի շրջան)

Անվան այլ կիրառումների համար տե՛ս՝ ԿրասնոսյոլկաԿրասնոսյոլկա (ուկրաիներեն՝ Красносілка), գյուղ Ուկրաինայի Վիննիցայի մարզի Կռիժոպոլի շրջանում։ Հիմնադրվել է 1861 թվականին։
2001 թվականի տվյալներով Կրասնոսյոլկա գյուղում բնակվում էր 564 մարդ։ Բնակավայրը զբաղեցնում է 13,85 կմ² տարածք։ Բնակչության խտությունը կազմում էր 40,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ստեփան Զորյան (այլ կիրառումներ)

Ստեփան Զորյան անուն-ազգանունը կարող է վերաբերել հետևյալ անձանց.

Ստեփան Զորյան, հայ գրող, ակադեմիկոս
Ստեփան Զորյան (Ռոստոմ), հասարակական-քաղաքական գործիչ, ՀՅԴ կուսակցության հիմնադիրներից
Շիշկովկա (գյուղ, Կորյուկովկայի շրջան)

Անվան այլ կիրառումների համար տե՛ս՝ ՇիշկովկաՇիշկովկա (ուկրաիներեն՝ Шишківка), գյուղ Ուկրաինայի Չեռնիգովի մարզի Կորյուկովկայի շրջանում։ Հիմնադրվել է 1858 թվականին։
2001 թվականի տվյալներով Շիշկովկա գյուղում բնակվում էր 432 մարդ։ Բնակավայրը զբաղեցնում է 1493 կմ² տարածք։ Բնակչության խտությունը կազմում էր 289,3 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ախալի Չորդի

Ախալի Չորդի (վրաց.՝ ახალი ჩორდი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Օնի շրջանում։


== Դիրք ==
Գտնվում է ծովի մակարդակից 1260 մետր բարձրության վրա։ Շրջկենտրոն Օնից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 15 մարդ։


== Ծանոթագրություններ ==
Երեխա-44

«44 երեխա» (Child 44, անգլ.՝ Child 44), 2015 թ-ի թրիլեր, որի ռեժիսորն է շվեդ Դենիել Էսպինոսան։ Ֆիլմը ԱՄՆ-ի, Մեծ Բրիտանիայի, Չեխիայի և Ռումինիայի համատեղ արտադրություն է։ Ֆիլմը նկարահանվել է Թոմ Ռոբ Սմիթի համանուն գրքի հիման վրա։ Գլխավոր դերերում Թոմ Հարդին և Նումի Ռապասն են։ Ֆիլմի դեպքերն տեղի են ունենում ԽՍՀՄ-ում՝ Մոսկվա քաղաքում 1952 թ-ին։ Ֆիլմը մեծ մասամբ նկարահանվել է Պրահայում։ Ռուսաստանում ֆիլմի պրեմիերան նախատեսված է եղել 2015 թ-ի ապրիլի 16-ին, սակայն պրեմիերայից մեկ օր առաջ այն հանվել է ռուսական վարձույթից։


== Դերերում ==
Թոմ Հարդի Լեո Դեմիդով
Նումի Ռապաս Ռաիսա Դեմիդովա
Ջոել Քինաման Վասիլի Նիկիտին
Գարի Օլդման գեներալ Նեստերով
Վենսան Կասել մայոր Կուզմին
Ջեյսոն Քլարկ Անատոլի Բրոդսկի
Փադի Քոնսիդին Վլադիմիր Մալեվիչ
Ջոզեֆ Ալթին Ալեքսանդր
Ֆարես Ֆարես Ալեքսեյ Անդրեև
Նիկոլայ Լիկաս Իվան Սուկով


== Ծանոթագրություններ ==


== Հղումներ ==
Child 44(անգլ.) ֆիլմը Internet Movie Database կայքում
Տրիգորիե

Տրիգորիե (ուկրաիներեն՝ Тригіря), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Տրիգորիե գյուղում բնակվում էր 197 մարդ։ Բնակավայրը զբաղեցնում է 0,588 կմ² տարածք։ Բնակչության խտությունը կազմում էր 335,03 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արխիլոսկալո

Արխիլոսկալո (վրաց.՝ არხილოსკალო), գյուղ Վրաստանում։ Գտնվում է Կախեթի մարզի Դեդոփլիս Ծղարոյի շրջանում։ Գտնվում է Շիրակի հարթավայրի վրա, ծովի մակերևույթից 700 մետր բարձրության վրա։ Դեդոփլիս Ծղարոից 35 կմ հեռավորության վրա։ Գյուղում կա միջնակարգ դպրոց։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 980 մարդ։ Բացարձակ մեծամասնությունը վրացիներն են, որոնք կազմում են գյուղի բնակչության 99,1 %-ը։


== Ծանոթագրություններ ==
Ռուսթավելու պողոտա

Ռուսթավելու պողոտա (վրաց.՝ რუსთაველის გამზირი), Թբիլիսիի կենտրոնական փողոցը։ Կոչվել է ի պատիվ միջնադարյան վրացի գրող Շոթա Ռուսթավելու։ Պողոտան, որի ընդհանուր երկարությունը կազմում է շուրջ 1,5 կմ, ձգվում է Ազատության հրապարակից մինչև Ռուսթավելու հրապարակ։
Մինչ 1918 թվականը կոչվել է Գոլովինի պողոտա՝ ի պատիվ ռուս գեներալ Եվգենի Գոլովինի։
Ռուսթավելու պողոտայում են տեղակայված կառավարական, հասարակական, մշակութային ու առևտրական բազմաթիվ կառույցներ, որոնցից են Վրաստանի խորհրդարանը, Կաշվեթի եկեղեցին, Վրաստանի Գիտությունների ազգային ակադեմիան, Վրաստանի ազգային թանգարանը, Թբիլիսիի Զ. Փալիաշվիլիի անվան օպերայի և բալետի թատրոնը, Շոթա Ռուսթավելու անվան պետական ակադեմիական թատրոնը, Թբիլիսիի Ա. Գրիբոյեդովի անվան ռուսական դրամատիկական թատրոնը և այլն։ Պողոտայի երկու կողմերում տնկված են սոսիներ։
Ռոսթավելու պողոտայում են տեղի ունեցել 1989 թվականի Թբիլիսյան դեպքերը, 1991 թվականի դեկտեմբերի ու 1992 թվականի հունվարի արյունալի իրադարձությունները, ինչպես նաև հակակառավարական ցույցեր 2007 և 2011 թվականներին։


== Ծանոթագրություններ ==
Իդրոլինա

Իդրոլինա  (պորտ.՝ Hidrolina), համայնք Բրազիլիայում՝ Գոյաս նահանգի կազմում։ Գտնվում է Գոյաս նահանգի կենտրոնական մարզում։ Մտնում է Սերիսի գավառի կազմի մեջ։ Բնակչությունը կազմում է 4 157 մարդ՝ 2007 թվականի տվյալներով։ Գրավում է 580,386 կմ2 տարածք։ Բնակչության խտությունը՝ 7,3 մարդ/կմ²։


== Վիճակագրություն ==
Համախառն ներքին արդյունքը 2003 թվականի դրությամբ կազմում է 19 340 974,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով 2003 թվականի դրությամբ կազմում է 4 419,78 ռեալ (տվյալները՝ Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը 2000 թվականի դրությամբ կազմում է 0,737 (տվյալները՝ ՄԱԿ-ի զարգացման ծրագրի)
Պեսչանկա (գյուղ, Օկուլովսկի շրջան)

Անվան այլ կիրառումների համար տե՛ս՝ ՊեսչանկաՊեսչանկա (ռուս.՝ Песчанка), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը 2006 թվականին գրանցված տվյալներով կազմում էր 2 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)